CELEX: 62010CN0402
Language: ro
Date: 2010-08-06 00:00:00
Title: Cauza C-402/10: Cerere de pronunțare a unei hotărâri preliminare introdusă de Conseil d'État (Franța) la 6 august 2010 — Société Groupe Limagrain Holding/FranceAgriMer

23.10.2010   
            
            
               RO
            
            
               Jurnalul Oficial al Uniunii Europene
            
            
               C 288/22
            
         
      Cerere de pronunțare a unei hotărâri preliminare introdusă de Conseil d'État (Franța) la 6 august 2010 — Société Groupe Limagrain Holding/FranceAgriMer
      (Cauza C-402/10)
      ()
      (2010/C 288/37)
      Limba de procedură: franceza
      
         Instanța de trimitere
      
      Conseil d'État
      
         Părțile din acțiunea principală
      
      
         Reclamantă: Société Groupe Limagrain Holding
      
         Pârâtă: FranceAgriMer
      
         Întrebările preliminare
      
      
                  1.
               
               
                  Lipsa ținerii, cu încălcarea obligațiilor care revin antrepozitarului în temeiul reglementării vamale comunitare, a unor registre de stocuri pentru produsele sau mărfurile plasate sub regimul de antrepozit vamal este suficientă să priveze exportatorul care și-a plasat produsele sau mărfurile în acest antrepozit de beneficiul prefinanțării prevăzute de dispozițiile coroborate ale Regulamentului (CEE) nr. 3665/87 al Comisiei din 27 noiembrie 1987 (1) referitor la sistemul de restituiri la export și ale Regulamentul (CEE) nr. 565/80 al Consiliului din 4 martie 1980 privind plata anticipată a restituirilor la export pentru produsele agricole (2)?
               
            
                  2.
               
               
                  În cazul unui răspuns pozitiv la prima întrebare, la ce consecințe trebuie să se ajungă în ceea ce privește sumele încasate de beneficiar?
               
            În special:
      
                  (a)
               
               
                  în ipoteza în care se stabilește că mărfurile au fost într-adevăr exportate, cuantumul restituirilor aferente acestor exporturi poate fi privit ca dobândit, total sau parțial, de exportator? În acest ultim caz, trebuie să se rețină rata restituirilor astfel cum a fost prestabilită în temeiul reglementării privind plata anticipată a restituirilor la export sau rata aplicabilă la data exportării efective, care este în limita sau în afara limitei ratei prestabilite?
               
            
                  (b)
               
               
                  în ipoteza unei obligații de rambursare în tot sau în parte a sumelor încasate, trebuie majorată, în temeiul articolului 33 din Regulamentului (CEE) nr. 3665/87 al Comisiei din 27 noiembrie 1987 referitor la sistemul de restituiri la export, suma nedatorată ce trebuie rambursată cu penalitatea prevăzută de aceste dispoziții, deși răspunderea ținerii registrelor de stocuri revine antrepozitarului, în cazul în care, cum este situația în cauză, antrepozitul vamal este un antrepozit privat de tip C administrat de însuși exportatorul de mărfuri agricole?
               
            
         (1)  Regulamentul (CEE) nr. 3665/87 al Comisiei din 27 noiembrie 1987 de stabilire a normelor comune de aplicare a sistemului de restituiri la export pentru produsele agricole (JO L 351, p. 1).
      
         (2)  JO L 62, p. 5, Ediție specială, 03/vol. 3, p. 159.